CELEX: 32022D0848
Language: ro
Date: 2022-05-30 00:00:00
Title: Decizia (PESC) 2022/848 a Consiliului din 30 mai 2022 de modificare a Deciziei (PESC) 2020/1464 privind promovarea controlului eficace al exporturilor de arme

31.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 148/50
               
            
         DECIZIA (PESC) 2022/848 A CONSILIULUI
         din 30 mai 2022
         de modificare a Deciziei (PESC) 2020/1464 privind promovarea controlului eficace al exporturilor de arme
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 12 octombrie 2020, Consiliul a adoptat Decizia (PESC) 2020/1464 (1).
                  
               
                     (2)
                  
                  
                     Decizia (PESC) 2020/1464 prevede o perioadă de punere în aplicare de 24 de luni pentru activitățile menționate la articolul 1, care începe la data încheierii acordului de finanțare menționat la articolul 3 alineatul (3).
                  
               
                     (3)
                  
                  
                     La 9 februarie 2022, Bundesamt für Wirtschaft und Ausfuhrkontrolle (BAFA), în calitatea sa de agenție de implementare, a solicitat autorizarea Uniunii de a prelungi la 36 de luni perioada de punere în aplicare a Deciziei (PESC) 2021/509, și anume până la 30 noiembrie 2023, din cauza dificultăților generate de continuarea crizei provocate de pandemia de COVID-19.
                  
               
                     (4)
                  
                  
                     BAFA solicită, de asemenea, să se adauge o conferință suplimentară pentru țările partenere care au sisteme avansate de control al exporturilor, precum și un eveniment suplimentar de evaluare la jumătatea perioadei.
                  
               
                     (5)
                  
                  
                     Continuarea activităților menționate la articolul 1 din Decizia (PESC) 2020/1464, inclusiv a celor două activități suplimentare adăugate prin prezenta decizie a Consiliului, poate fi realizată fără implicații asupra resurselor financiare până la 30 noiembrie 2023.
                  
               
                     (6)
                  
                  
                     Articolul 5 din Decizia (PESC) 2020/1464, precum și subpunctele 5.2.5 și 5.2.6 și punctul 10 din anexa la decizia respectivă ar trebui modificate în mod corespunzător,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2020/1464 se modifică după cum urmează:
            
                        1.
                     
                     
                        Articolul 5 se înlocuiește cu următorul text:
                        
                           „Articolul 5
                           Prezenta decizie intră în vigoare la data adoptării și expiră la 30 noiembrie 2023.”
                        
                     
                  
                        2.
                     
                     
                        Anexa se modifică după cum urmează:
                        
                                    (a)
                                 
                                 
                                    textul subpunctului 5.2.5 se înlocuiește cu următorul text:
                                    
                                                „5.2.5
                                             
                                             
                                                Conferințe pentru țările partenere cu sisteme avansate de control al exporturilor
                                                Proiectul va consta din două conferințe desfășurate la Bruxelles, fiecare dintre acestea având o durată de până la două zile. Fiecare conferință va oferi un forum pentru discuții de nivel avansat între experții Uniunii și reprezentanți la nivel înalt (din domeniul politicilor, al eliberării de licențe și al aplicării legii) din țările beneficiare cu sisteme avansate de control al exporturilor.
                                                Fiecare conferință va oferi țărilor beneficiare participante posibilitatea de:
                                                
                                                            (a)
                                                         
                                                         
                                                            a primi informații cu privire la cele mai recente evoluții legate de comerțul cu arme (de exemplu, canalele de achiziții actuale, impactul noilor tehnologii, și aspecte legate de politica de securitate, precum amenințările hibride) și
                                                         
                                                      
                                                            (b)
                                                         
                                                         
                                                            a discuta și a face schimburi de opinii cu privire la modul în care modificările și îmbunătățirile recente aduse controlului comerțului cu arme pot fi puse în aplicare ca parte a propriilor lor sisteme naționale de control al exporturilor.”;
                                                         
                                                      
                                          
                              
                                    (b)
                                 
                                 
                                    textul subpunctului 5.2.6 se înlocuiește cu următorul text:
                                    
                                                „5.2.6
                                             
                                             
                                                Evenimente privind evaluarea
                                                Pentru a evalua și reexamina impactul activităților desfășurate în temeiul prezentei decizii, trei evenimente privind evaluarea (două evaluări la jumătatea perioadei și una finală) vor fi organizate la Bruxelles, în mod ideal imediat după o reuniune ordinară a COARM.
                                                Cele două evenimente privind evaluarea la jumătatea perioadei vor consta din ateliere cu participarea statelor membre. Atelierele pot dura maximum o zi.
                                                Evenimentul privind evaluarea finală va consta dintr-un eveniment desfășurat la Bruxelles cu participarea țărilor beneficiare și a statelor membre. La evenimentul privind evaluarea finală vor fi invitați maximum doi reprezentanți (funcționari guvernamentali de resort) din fiecare țară beneficiară.”;
                                             
                                          
                              
                                    (c)
                                 
                                 
                                    textul punctului 10 se înlocuiește cu următorul text:
                                    
                                                „10.
                                             
                                             
                                                Durata
                                                Proiectul se va încheia la 30 noiembrie 2023.”
                                             
                                          
                              
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 30 mai 2022.
            
               
                  Pentru Consiliu
               
               
                  Președintele
               
               C. COLONNA
            
         
         
            (1)  Decizia (PESC) 2020/1464 a Consiliului din 12 octombrie 2020 privind promovarea controlului eficace al exporturilor de arme (JO L 335, 13.10.2020, p. 3).